### Resumé

Den almennyttige fond Lind Foundation har udtrykt interesse i at indgå et partnerskab med Vejle Kommune om finansiering af Knæk koden. Knæk koden hjælper udsatte unge mellem 15 og 17 år med at komme i fritidsjob, og efterfølgende lykkes i det.

### Sagsfremstilling

**Baggrund**

Kåre Christensen har henvendt sig til Vejle Kommune med henblik på at indgå partnerskab omkring finansiering af Knæk koden.

Kåre Christensen er en almennyttig fond, grundlagt af Jim Knudsen og hans familie i juni 2022. Fondens formål er at skabe positive og målbare sociale forandringer for mennesker i udsatte positioner. Gennem støtte til organisationer og initiativer med fokus på områder som uddannelse og beskæftigelse lægger fonden vægt på at dokumentere og måle effekten af de indsatser og projekter, der støttes, for at sikre varige og virksomme resultater

**Knæk koden**

Knæk koden, der gennemføres af den socialøkonomiske virksomhed Integrations-Portalen ApS, støtter gennem deres indsats unge udsatte mellem 15 og 17 år, som har brug for hjælp til at mestre koderne på arbejdsmarkedet for at komme i fritidsjob og efterfølgende lykkes i det. Projektet blev i perioden august 2021 – 2024 støttet af Den A. P. Møllerske Støttefond.

De unge i Knæk koden får løn fra første arbejdsdag, hvilket betyder, at de skal leve op til normale krav og forventninger på en arbejdsplads.

Der tages hensyn til den enkelte unges behov og udgangspunkt, så opstarten i fritidsjobbet sker på et tidspunkt, hvor det er realistisk for den unge at lykkes i fritidsjobbet. Særligt for de unge, der ikke umiddelbart er klar til at tage et fritidsjob, laver Knæk koden en individuel indsats, hvor der arbejdes med den enkeltes motivation til at gennemføre en uddannelse og få et fritidsjob. Den unge får tilknyttet en individuel mentor, de sociale og personlige kompetencer udvikles, og der arbejdes med CV og jobansøgninger.

Erfaringerne fra Knæk kodens første projektperiode viser, at de unge, der får fritidsjob, generelt har et stort udbytte af fritidsjobbet i form af at få mere selvtillid, at kunne tage ansvar, og at indgå i fællesskaber på arbejdspladsen mv. De kommunale enheder, der i dag samarbejder med Knæk koden vurderer, at Knæk koden udgør en stærk supplerende indsats til den indsats, de har med de unge.

**Målgruppen i indsatsen**

De unge, der er i målgruppen for at kunne modtage hjælp fra Knæk koden skal ved opstarten være mellem 15 og 17 år. Den enkelte unge skal befinde sig i en psykisk sårbar eller udsat position, men være motiverede for at ændre deres livsbane.

Der skal være behov for personlig støtte hos den enkelte unge til at kunne finde et fritidsjob, og der skal være behov for støtte til at opstarte og fastholde et job.

De unge, der har et svært misbrug, bruger rusmidler uhensigtsmæssigt, er meget udadreagerende eller har begået hård kriminalitet, de er ikke egnet til at modtage hjælp fra Knæk koden.

**Volumen**

Det forventes, at der i løbet af den 2-2½ årige projektperiode er 250-300 unge igennem projektet.

Det undersøges lige nu, ad hvilken kanaler man kan rekruttere de unge til Knæk koden. Ungdommens Uddannelsesvejledning (UU) og Familieafdelingen kunne være oplagte kanaler.

**Forventede effekter**

Ud af de 250-300 unge i målgruppen, der får en indsats i Knæk koden, forventes 125-150 at få et fritidsjob. Det primære succesmål vil være, at man kan se, at der er færre i målgruppen der vil være på uddannelseshjælp, når de fylder 18, men derimod er startet i uddannelse eller job.

Kåre Christensen ønsker at gennemføre et effektstudie for at dokumentere både virkningsfulde elementer af Knæk kodens indsats og betydningen af fritidsjob for målgruppen. Undersøgelsen sammenligner de unge, der modtager hjælp fra Knæk koden (indsatsgruppen), med en tilsvarende gruppe af unge med lignende karakteristika, som ikke får hjælp fra Knæk koden. Dette har til formål at sikre en grundig og pålidelig dokumentation af indsatsens effekter

Der arbejdes derfor i øjeblikket på at få tilrettelagt et undersøgelsesdesign til en effektundersøgelse, som begge parter er enige om. Et godkendt undersøgelsesdesign er en forudsætning for, at partnerskabet kan indgås.

Sagen bliver behandlet både i Arbejdsmarkedsudvalget og i Børne- og Familieudvalget den 12. december 2024, og skal herefter til videre behandling i henholdsvis Økonomiudvalget den 20. januar 2025 og Byrådet den 29. januar 2025. Parallelt med beslutningsprocessen i Vejle Kommune, arbejder Lind Foundation hen mod en endelig beslutning i fondens bestyrelse.

**Høring**

Centralt Budget har inden bemærkninger af bevillingsmæssig karakter.

### Økonomi

Vejle Kommune og Lind Foundation finansierer Knæk kodens indsats ligeligt med 700.000 kr. pr. år i 2 år fra hver af parterne. Midlerne vil primært blive anvendt til indsatser omkring de unge samt evaluering.

![](data:image/png;base64...)

Figur 1: Skema med bevillingsmæssige konsekvenser

**Opsummering af de bevillingsmæssige konsekvenser**

Sagen medfører, at der bevilges i alt 1,4 mio. kr. i tilskud til projekt Knæk koden fordelt med 0,7 mio. kr. i 2025-2026. Beløbet finansieres af puljen til fondsmedfinansiering, hvor der resterer 15,8 mio. kr. i 2024. Puljen overføres til 2025 i den samlede overførselssag 2024/2025. Forskydning mellem årene reguleres via kassen.

### Sagens videre forløb

Sagen skal behandles af Økonomiudvalget den 20. januar 2025 og af Byrådet den 29. januar 2025.

### Historik

#### Økonomi- og Børge Winther indstiller, den 12. december 2024, punkt 102:

* at Arbejdsmarkedsudvalget – under forudsætning af, at man finder frem til et undersøgelsesdesign, begge parter er enige om, og at man får lavet en model for indsatsen, som sikrer, at projektet kan lykkes med den estimerede volumen og forventede effekter – anbefaler Økonomiudvalget og Byrådet at godkende, at Vejle Kommune indgår partnerskab med Lind Foundation om finansiering af Knæk koden – fritidsjob til unge
* at de bevillingsmæssige konsekvenser godkendes jf. bevillingsskema under afsnittet Økonomi.

#### Beslutning fra Arbejdsmarkedsudvalget, den 12. december 2024, punkt 102:

Arbejdsmarkedsudvalget anbefaler Økonomiudvalget og Byrådet at godkende, at Vejle Kommune indgår partnerskab med Lind Foundation om finansiering af Knæk koden under de i indstillingen opstillede forudsætninger.

De bevillingsmæssige konsekvenser godkendes.

Casper Jørgensen og Marius Bach var fraværende under dette punkt.

**Børne- og Ungedirektøren indstiller, den 12. december 2024, pkt. 139:**

at Børne- og Familieudvalget - under forudsætning af, at man finder frem til et undersøgelsesdesign, begge parter er enige om, og at man får lavet en model for indsatsen, som sikrer, at projektet kan lykkes med den estimerede volumen og forventede effekter - anbefaler Økonomiudvalget og Byrådet at godkende, at Vejle Kommune indgår partnerskab med Lind Foundation om finansiering af Knæk koden - fritidsjob til unge, og

at de bevillingsmæssige konsekvenser godkendes jf. bevillingsskema under afsnittet Økonomi.

**Beslutning fra Børne- og Familieudvalget, den 12. december 2024, pkt. 139:**

Anbefalet.

Sebastian Andersen og Charlotte Petersen var fraværende.

#### Beslutning fra Økonomiudvalget, den 20. januar 2025, punkt 20:

Anbefales.

### Beslutning

Godkendt.

Fraværende:

Casper Jørgensen.

Gertrud Nørgaard. I stedet mødte Matthias Holm.

Preben Danielsen. I stedet mødte Åbjørn Thomsen.